ବାଲେଶ୍ୱର ଅଫିସ/ରେମୁଣା, ୧୮।୧୨(ଡି.ଏନ.ଏ.)-ବାଲେଶ୍ୱର ଜିଲା ସହଦେବଖୁଣ୍ଟା ଥାନା ଅଧୀନ ୬୦\nପଥରରେ ଛେଚି ହତ୍ୟା\t December 18th, 00:00 AM December 18th, 00:00 AM\nବାଲେଶ୍ୱର ଅଫିସ/ରେମୁଣା, ୧୮।୧୨(ଡି.ଏନ.ଏ.)-ବାଲେଶ୍ୱର ଜିଲା ସହଦେବଖୁଣ୍ଟା ଥାନା ଅଧୀନ ୬୦ନଂ. ଜାତୀୟ ରାଜପଥ କାସିମପୁର ଛକ ନିକଟରେ ମାଧବ ବେହେରା (୫୨) ନାମକ ବ୍ୟକ୍ତିଙ୍କୁ କେତେଜଣ ଦୁର୍ବୃତ୍ତ ପଥରରେ ଛେଚି ହତ୍ୟା କରିଛନ୍ତି। ମାଧବଙ୍କ ଘର ଶିଳ୍ପାଞ୍ଚଳ ଥାନା ଗଣେଶ୍ୱରପୁର ଗ୍ରାମରେ। ଏନେଇ ମୃତକଙ୍କ ଭାଇ ଯାଦବ ବେହେରା ଥାନାରେ ଅଭିଯୋଗ କରିଛନ୍ତି। ପୋଲିସ ଏନେଇ ଥାନାରେ କେସ୍ (ନଂ. ୩୦୫/୧୭) ରୁଜୁ କରି ତଦନ୍ତ ଆରମ୍ଭ କରିଛି। ରବିବାର ରାତି ପ୍ରାୟ ୧୦ଟାରେ ମାଧବଙ୍କୁ ଦୁର୍ବୃତ୍ତମାନେ ଘେରିଯାଇ ତାଙ୍କ ମୁଣ୍ଡକୁ ପଥରରେ ଛେଚି ହତ୍ୟା କରିବାକୁ ଉଦ୍ୟମ କରିଥିଲେ। ପୋଲିସ ଘଟଣାସ୍ଥଳରେ ପହଞ୍ଚି ରକ୍ତ ଜୁଡୁବୁୁଡୁ ଅବସ୍ଥାରେ ତାଙ୍କୁ ଉଦ୍ଧାର କରି ଡାକ୍ତରଖାନାକୁ ଚିକିତ୍ସା ପାଇଁ ନେଇଥିଲା। ସେଠାରେ ଡାକ୍ତର ତାଙ୍କୁ ମୃତ ଘୋଷଣା କରିଥିଲେ। ପକେଟ୍ରେ ଥିବା ଆଧାରକାର୍ଡ଼ରୁ ପରିଚୟ ପାଇ ପୋଲିସ ତାଙ୍କୁ ଘରଲୋକଙ୍କୁ ଖବର ଦେଇଥିଲା। ସାନଭାଇ ଯାଦବ ବେହେରା ମୃତଦେହ ଚିହ୍ନିବା ପରେ ବ୍ୟବଚ୍ଛେଦ କରାଯାଇଥିଲା। ମାଧବ ଜଣେ ଦିନ ମଜୁରିଆ। ସେ ସ୍ଥାନୀୟ ଚାଉମିନ୍ ଦୋକାନରେ ପ୍ଲେଟ୍ ଧୋଇବା କାର୍ଯ୍ୟ କରନ୍ତି। ଗୋଟେ ଓଳିକୁ ୫୦ଟଙ୍କା କରି ଦୁଇଓଳିରେ ୧୦୦ ଟଙ୍କା ରୋଜଗାର କରିଥାନ୍ତି। ତାଙ୍କର ସେଭଳି କେହି ଶତ୍ରୁ ନ ଥିବା ବେଳେ ଦୁର୍ବୃତ୍ତମାନେ ତାଙ୍କୁ କାହିଁକି ହତ୍ୟା କଲେ ପୋଲିସ କାରଣ ଖୋଜୁଛି। ଏହି ଘଟଣାରେ ୩ଜଣଙ୍କୁ ଅଟକ ରଖି ପଚରାଉଚରା କରାଯାଉଥିବା ସହଦେବଖୁଣ୍ଟା ଆଇଆଇସି ପରେଶ ରାଉତ କହିଛନ୍ତି।
